L 315/8
HR
Službeni list Europske unije
7.12.2022.
Članak 2.
Definicije Za potrebe ove Uredbe primjenjuju se definicije „poljoprivrednoga gospodarstva”, „poljoprivredne jedinice zajedničkog zemljišta”, „stočne jedinice” i „korištene poljoprivredne površine” kako su utvrđene u članku 2. točkama (a), (b), (d) odnosno (e) Uredbe (EU) 2018/1091.
Osim toga, primjenjuju se sljedeće definicije: 1.
„poljoprivredna djelatnost” znači ekonomske djelatnosti u poljoprivredi u skladu s Uredbom (EZ) br.
1893/2006 Europskog parlamenta i Vijeća (21) koje su u okviru skupina A.01.1., A.01.2., A.01.3., A.01.4., A.01.5.
ili u okviru „održavanja poljoprivrednog zemljišta u dobrom poljoprivrednom i okolišnom stanju” iz skupine A.01.6. unutar ekonomskog područja Unije, bilo kao primarne, bilo kao sekundarne djelatnosti; u pogledu aktivnosti iz razreda A.01.49. uključene su samo aktivnosti „uzgoj i rasplod poluudomaćenih ili drugih živih životinja”, uz iznimku uzgoja insekata, te „pčelarstvo i proizvodnja meda i pčelinjeg voska”;
2.
„mljekara” znači poduzeće ili poljoprivredno gospodarstvo koje kupuje mlijeko ili, u određenim slučajevima, mliječne proizvode da bi ih preradilo u mliječne proizvode; obuhvaća i poduzeća koja prikupljaju mlijeko ili vrhnje kako bi ih u cijelosti ili djelomično, bez prerade, predala drugim mljekarama;
3.
„klaonica” znači službeno registrirano i odobreno poduzeće koje ima dozvolu za klanje i obradu životinja čije je meso namijenjeno prehrani ljudi;
4.
„valionica” znači objekt za inkubaciju jaja, valenje i opskrbu pilićima;
5.
„jedinica promatranja” znači subjekt koji se može identificirati i o kojem se mogu dobiti podatci;
6.
„područje” znači jedan ili više skupova podataka koji obuhvaćaju pojedinačne teme;
7.
„tema” znači sadržaj informacija koje treba prikupiti o jedinicama promatranja; svaka tema obuhvaća jednu ili više detaljnih tema;
8.
„detaljna tema” znači detaljan sadržaj informacija koje treba prikupiti o jedinicama promatranja koje se odnose na određenu temu; svaka detaljna tema obuhvaća jednu ili više varijabli;
9.
„sredstva za zaštitu bilja” znači sredstva u obliku u kojem se isporučuju korisniku, koja se sastoje od aktivnih tvari ili ih sadržavaju, kako je navedeno u članku 2. stavku 2.
Uredbe (EZ) br. 1107/2009, safenere, kako je navedeno u članku 2. stavku 3. točki (a) te uredbe, ili sinergiste, kako je navedeno u članku 2. stavku 3. točki (b) te uredbe, i koja su namijenjena za jednu od uporaba opisanih u članku 2. stavku 1. te uredbe;
10.
„skup podataka” znači jedna ili više agregiranih varijabli koje su organizirane u strukturiranom obliku; 11. „varijabla” znači značajka jedinice promatranja koja može poprimiti više od jednog skupa vrijednosti; 12. „prethodno provjereni podatci” znači podatci koje su države članice provjerile na temelju dogovorenih zajedničkih pravila provjere, kad god ona postoje; 13. „ad hoc podatci” znači podatci koji su u određenom trenutku od posebnog interesa za korisnike, no koji nisu uvršteni u redovne skupove podataka; 14. „administrativni podatci” znači podatci dobiveni iz nestatističkog izvora, kojima obično raspolaže javno ili privatno tijelo, a čija primarna namjena nije statistička; 15. „metapodatci” znači informacije koje su potrebne za upotrebu i tumačenje statistike te kojima se podatci opisuju na strukturiran način; 16. „profesionalni korisnik” znači osoba koja koristi sredstva za zaštitu bilja u okviru svojih profesionalnih aktivnosti, uključujući primjenitelje, tehničare, poslodavce i samozaposlene osobe u sektoru poljoprivrede.
(21) Uredba (EZ) br.
1893/2006 Europskog parlamenta i Vijeća od 20. prosinca 2006.
o utvrđivanju statističke klasifikacije ekonomskih djelatnosti NACE Revision 2 te izmjeni Uredbe Vijeća (EEZ) br.
3037/90 kao i određenih uredbi EZ-a o posebnim statističkim područjima (SL L 393, 30.12.2006., str.
1.).